
R E F E R A T   D E  A P R O B A R E
[bookmark: _Hlk188259157]privind aprobarea inițierii procedurilor pentru înființarea unei societăți comerciale 
pe acțiuni de drept privat și interes local, în vederea derulării serviciului 
de transport public local


Municipiul Brad, în calitate de lider, a depus proiectul „Realizarea transportului public local cu mijloace ecologice în Municipiul Brad și Comuna Crișcior” în cadrul Planului Național de Redresare și Reziliență, Componenta 10 – Fondul Local, Investiția I.1.1: Înnoirea parcului de vehicule destinate transportului public (achiziția de vehicule nepoluante). Acesta a fost declarat admis și a fost semnat Contractul de finanțare nr. 12583/08.11.2022.
Serviciile comunitare de utilităţi publice sunt definite de Legea nr. 51/2006, republicată, cu modificările şi completările ulterioare, ca totalitatea activităţilor reglementate prin prezenta lege şi prin legi speciale, care asigură satisfacerea nevoilor esenţiale de utilitate şi interes public general cu caracter social ale colectivităţilor locale. Din categoria serviciilor comunitare de utilităţi publice face parte şi transportul public local de călători.
Legea nr. 92/2007 privind serviciile publice de transport persoane în unitățile administrativ-teritoriale, cu modificările şi completările ulterioare, prevede că unitățile administrativ-teritoriale se pot asocia între ele în cadrul unui organism de utilitate publică, respectiv asociație de dezvoltare intercomunitară (ADI). În acest sens a fost înființată „Asociația de Dezvoltare Intercomunitară de Transport Public Zarand” care are ca membri Municipiul Brad și Comuna Crișcior. 
Pentru satisfacerea intereselor comunităților locale, pentru asigurarea dezvoltării acestui serviciu public şi pentru exploatarea în interes comun a sistemului serviciului public de transport local de persoane prin curse regulate, este necesară înființarea unei societăți comerciale pentru derularea activității de transport public local. 
În acest moment este necesară înființarea unei societăți comerciale pentru derularea activității de transport public local, având în vedere necesitatea realizării serviciului de transport public local și respectarea standardelor europene privind protecția mediului, precum și pentru respectarea principiilor ce stau la baza organizării serviciului de transport, respectiv:
- garantarea respectării drepturilor și intereselor utilizatorilor serviciului public de transport local;
- rezolvarea problemelor de ordin economic, social și de mediu ale localităților implicate;
- administrarea eficientă a bunurilor aparținând sistemelor de transport public aflate în proprietatea unităților administrativ teritoriale;
- utilizarea eficientă a fondurilor publice în activitatea de administrare sau executare a serviciului public de transport local;
- asigurarea executării unui serviciu public de transport public suportabil în ceea ce privește tariful de transport;
- susținerea dezvoltării economice a localităților prin realizarea unei infrastructuri de transport moderne;
- satisfacerea cu prioritate a nevoilor de deplasare ale populației, ale personalului instituțiilor publice și ale operatorilor economici pe teritoriul unităților administrativ – teritoriale prin servicii de calitate.
Astfel, pentru a putea derula activitățile de înființare a societății, atât la nivelul Oficiului Registrului Comerțului de pe lângă Tribunalul Hunedoara, cât și la celelalte instituții abilitate este nevoie a se împuternici o persoană pentru efectuarea demersurilor necesare.
În acest sens propun împuternicirea doamnei Ioana MANEA, consilier juridic în cadrul Compartimentul Programe și Proiecte cu Finanțări Nerambursabile, din aparatul de specialitate al Primarului Municipiului Brad, care deține și calitatea de manager proiect în cadrul proiectului ”Realizarea transportului public local cu mijloace ecologice în Municipiul Brad și Comuna Crișcior”, finanțat prin Planul Național de Redresare și Reziliență, Componenta 10 – Fondul Local.
În contextul celor de mai sus am inițiat prezentul proiect de hotărâre prin care am propus aprobarea inițierii procedurilor pentru înființarea unei societăți comerciale pe acțiuni de drept privat și interes local, în vederea derulării serviciului de transport public local și îl supun spre dezbatere și aprobare plenului Consiliului Local al Municipiului Brad în forma prezentată.
            Invoc în susţinerea propunerii mele prevederile art. 3 alin. (4), art. 22 alin. (2) lit. a) și art. 28 alin. (2) lit. b) din Legea nr. 51/2006 a serviciilor comunitare de utilităţi publice, republicată cu modificările și completările ulterioare, ale Legii nr. 92/2007 a serviciilor publice de transport persoane în unităţile administrativ-teritoriale, cu modificările și completările ulterioare, ale  Legii nr. 31/1990 privind societățile, republicată, cu modificările și completările ulterioare, ale art. 129 alin. (1) și alin. (2) lit. a) și d), alin. (3) lit. e), alin. (7) lit. s) și alin. (14) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

